text
stringlengths 4
210
|
|---|
elyo imfumu aiti mune mpelako ifi fintu na ine ndekupeela akantu kamo akakuti ukaye mukwangasha |
umulumendo abuula na umubamfu webange na inseke apeela na imfumu ailanga na ifyo babyala |
imfumu nayo yabuula nakantu kamo ishina yaleti ubulanda yapeela na ululumendo aiti ukaya mukwangasha |
elyo yaeba abantu aiti shimyeni umulilo |
awe bashimya na umulilo |
imfumu yatoba na kabulanda panshi |
kaisaima mukwai katolokela na mumutenge |
kabilibita mukwai mu mutenge akati ubulanda ubulanda |
atulumunafye amenso kukulolekesha nao ilyo line amenso yabelelela |
kapoli ilyo line alapa na ukulolesha mumuulu na na nomba talolesha mumuulu iyoo |
lumbasa nao ecamucita filya akanwa |
tondo nao eco umulomo wabeela filya |
elyo kabundi nao epatulile ukutulumuna amenso |
abantu baalikete mumushi mwali na imulunshi wa mbwa umo |
aleetifye bwaca aya muumpanga mukulunga aisa naipaya amapulu insenshi na utunama tumbi |
ubushiku bumo aya ipaya utubundi |
umukashi aipikapo tumo utwashala aanika na palwino |
uluceelo abantu bafumina mumpanga mumilimo |
cilafye mumushi mwatalala utubundi palwino twaima twakakula na icimpompo ca mulunshi twabulamo na ifyakufwala |
mukwai twafumina na panse twaita na inkoko inkoko nasho shayabuula na inoma shalalisha |
utubundi twabuula na ulwimbo atuti |
mwine wa mushi ele kwi |
kalubalabala kaluntensha |
ese atambe utomba |
kalubalabala kaluntensha |
uko tucinda canca |
kalubalabala kaluntensha |
canca bundi canca |
kalubalabala kaluntensha |
twacinda mukwai twacindilako na bene bamushi |
abantu mumilimo baaleumfwa uko inoma shilelila |
cilya abantu balasumbila kukwisa kumushi twaleka twafuula na ifyakufwala twakiba na mucimpompo bwinobwino |
abantu baisa balaipushanya abati nga shilya noma shacilalila bushe tekuno mushi shacilalila |
bonse balapapafye |
uluceelo abantu balasalanganina mumpanga |
kabili nalyo twashala twacisenseka twacinda twacindamwe ninshi natufwala na ifyakufwala fya muuntu |
cilya abantu balaisa kumushi twaleka |
abantu baipushanya nakalya |
elyo mwinemushi ati mailo lyena tukabelamefye mumputa tukamone ifilishe noma kuno mushi |
awe naceendi uluceelo abantu natuleeya kumilimo natuleeya kumilimo |
cilya bafumafye imputa babelama na mumputa |
utubundi pakumfwa mumushi mwatalala twaisafuma twafwala twatampa na iciilia |
abantu mumputa umo baabeleme baisabelamuka |
cilya twabamona elyo twati twingile mu nanda abantu nabo bafika balatwipaya twafwafye tonse |
ubulanda bwaya ku mukoshi wa mfumu |
imfumu yalifyele umwana umwanakashi umusuma saana |
elyo umulumendo umo aisamukobekela |
ubushiku bumo lumbwe atuma umukashi ati kangashimineko ifumo kuli batata nsende kukulunga |
awe umukashana ulya ayashina na ifumo kuli bawishi |
nomba pakumupa ifumo abati kwena nemwine ifumo ili lya micence kanshi bayelisunga bwino |
awe nao umukashana ayashimikila na wiba |
awe lumbwe ulya aima aya na mumpanga |
alunga alunga na ukuti epayepo nelyo kabundi nakalya |
cilya anaka asanga nakapoli umofye mpo umukulu saana |
awe amulasa na ifumo pa maboko kapoli ati tuye muno |
awe mukwai fyaima fyapita kapoli ninshi ali na ifumo mumubili |
awe mukwai kapoli asanga na icibwendo apo acifuma |
ailobya |
mu nanda mwabutafye tuutu |
awe imfumu yakaka yapeela na umulumendo aiti efyo ukaya mukukangasha |
umulumendo abwelela na pacalo aya na kumushi kwa bashifyala |
umukashi alamuposha |
umulume nao amupeela na ifumo ati twalila batata ifumo lyabo ili |
imfumu yayatifye ee nomba abilapo |
cilya bwaila umulumendo aeba na umukashi ati shimya umulilo |
umukashi ashimya na umulilo |
umulumendo alasa na ubulanda panshi |
mukwai mu nanda mwabutafye tuutu |
kalati kabilibita kabilibita mumutenge akati ubulanda ubulanda ubulanda |
imfumu ileumfwafye uko abantu balecita icongo |
umulumendo uluceelo ati ndeya kumwesu lelo |
ashila na umukashi ubulanda |
cilya bwaila imfumu yaeba mwane aiti maayo kaleteni ubulanda bwa batata teisetwangashepo |
awe mwane ayabuula na ubulanda bwamwinamwakwe |
imfumu yaeba aiti shimyeni umulilo |
awe bashimya |
yakatoba na panshi kaisaimina na mumutenge kati na ukuti ubulanda uhulanda |
mu nganda mwabuutafye tuutu |
nomba imfumu pakulolesha yapunamina mu muulu yayasamuna nakanwa ileti ha ha ha aka kantu ciine |
mu nanda mwafita na fititi |
mukwai imfumu na maano yapela yaibukisha na ifyo yacitile lumbwe |
uluceelo umulumendo afika kuti epushe umukashi ubulanda buli kwi |
cilya umukashi amwebafye aima alungama na kwisano ayaeba na imfumu ati |
kanofye ubulanda bwandi bumoneke lino line nga tabwamoneke ndekutumbula mbulemo ubulanda bwandi |
mukwai mfumu yalapisha na umunwe ku mukoshi yaluka yaluka na ukuti iluke ubulanda nakalya |
awe ulumendo uyu aipaya na imfumu |
aitumbula abulamo na ubulanda bwakwe |
cilya abantu bati bamucite umulandu abaleemonako ifyo imfumu yacitile abati awe imfumu ine eyabaalipepo |
kali kashimi kapela |
kalulu aupa umwana wa mfumu |
imfumu yalifyele umwana umwanakashi umusuma saana |
elyo imfumu pakumona umwana waiko awamisha yalatontonkanya ifyo ingacita kumuntu uukamupa |
elyo yati itontonkanye aiti cisuma kanonganye abantu bandi bonse mbebe ifyo ndinafyo |
abantu bonse balongana na kwisano |
elyo aiti mwe bantu bandi bonse moneeni ine naalifyala umwana uyu |
umuntu onse uulefwaya ukumuupa kano akanwe ubwalwa munsupa yandi ii eka akapwe |
ubo bwine bushiku nkamupeela na umwana wandi uyu |
abantu pakumfwa abati we mfumu citafye lelo line |
uluceelo abantu balonga na kwisano |
imfumu yatubila na ubwalwa mucisupa icikulu saana |